पुरस्कार वितरण के साथ शिविर का समापन
राजगढ़ | राजेंद्र सूरि शासकीय महाविद्यालय सरदारपुर-राजगढ़ के विद्यार्थियों का सात दिनी रासेयो शिविर का समापन सोमवार को गांव नरसिंह देवला में हुआ। अध्यक्षता प्राचार्य डॉ. बीएल चौहान ने की। मुख्य अतिथि भाजपा महामंत्री जमना भूरिया थी। विशेष अतिथि मंडल अध्यक्ष नवीन बानिया, पसावदा सरपंच अन्ना बाई मकवाना, हनुमंतिया उपसरपंच दिनेश चौधरी एवं छगन मकवाना थे। अतिथियों ने रासेयो की इकाई द्वारा जो काम गांव में किया उसे अपनी गली, समाज में भी करने के लिए प्रेरित किया। विद्यार्थियों ने जागरूकता रैली, केशलैस ट्रांजेक्शन के लिए ग्रामीणों को जागरूक किया। पसावदा ने गांव में रासेयो इकाई द्वारा कार्य करने पर सम्मान-पत्र दिया। रासेयो विद्यार्थियों को प्रमाण-पत्र बांटे। शिविर में नृसिंह मंदिर के रामरतन चौधरी का सहयोग रहा। प्रो. सरिता जैन, प्रो.एलएस अलावा, शोभना चौकसे, डॉ. डीएस मुजाल्दा कार्यक्रम अधिकारी डॉ. आईएस डावर मौजूद थे।
hin_Deva hin_Deva